ΓΡΑΠΤΗ ΕΡΩΤΗΣΗ E-2668/00

υποβολή: Ria Oomen-Ruijten (PPE-DE) προς την Επιτροπή

(1 Σεπτεμβρίου 2000)

Θέμα: Γερμανική νομοθεσία περί επιδόματος τέκνου (kindergeld) σε σχέση με τον κανονισμό 1408/71

Σε πολλές περιπτώσεις δεν χορηγείται από τις αρμόδιες γερμανικές αρχές (Familiengeldkasse) συμπληρωματικό επίδομα τέκνου, στην περίπτωση που και οι δύο γονείς που κατοικούν στη Γερμανία, εργάζονται στην Ολλανδία ως μισθωτοί μεθοριακοί εργαζόμενοι.

Οι γερμανικές αρχές, για να στηρίξουν την απόφασή τους, επικαλούνται το άρθρο 13 του κανονισμού 1408/71 σε συνδυασμό με το γερμανικό νόμο περί φόρου εισοδήματος (§65EstG).

Το πρόβλημα αυτό αφορά επίσης τις ανύπανδρες γυναίκες που κατοικούν στη Γερμανία και εργάζονται στην Ολλανδία ως μισθωτές μεθοριακές εργαζόμενες.

Συμβιβάζονται τέτοιες αποφάσεις με τον κανονισμό 1408/71;

Εάν όχι, ποια δράση προτίθεται να λάβει η Επιτροπή για την επίλυση αυτών των προβλημάτων;

Απάντηση της κας Διαμαντοπούλου εξ ονόματος της Επιτροπής

(16 Οκτωβρίου 2000)

Το αξιότιμο μέλος του κοινοβουλίου ανακινεί ένα θέμα σχετικά με την παράλειψη των γερμανικών αρχών (υπηρεσιών οικογενειακών επιδομάτων) να καταβάλουν συμπληρωματικό επίδομα τέκνου στις περιπτώσεις κατά τις οποίες και οι δύο γονείς, οι οποίοι κατοικούν στη Γερμανία, απασχολούνται ως μισθωτοί μεθοριακοί εργαζόμενοι στις Κάτω Χώρες και κατά πόσον αυτό είναι συμβατό με το κοινοτικό δίκαιο.

Το κοινοτικό δίκαιο στο πεδίο της κοινωνικής ασφάλισης, ιδιαίτερα ο κανονισμός του Συμβουλίου (ΕΟΚ) 1408/71(1) συντονίζει, όμως δεν εναρμονίζει, τα εθνικά συστήματα κοινωνικής ασφάλισης, έτσι ώστε να εξασφαλίζεται ότι οι διακινούμενοι εργαζόμενοι και τα μέλη των οικογενειών τους δεν χάνουν την κοινωνική προστασία τους όταν διακινούνται εντός της Κοινότητας.

Το άρθρο 13 του παραπάνω κανονισμού προβλέπει ότι κατά κανόνα ένα άτομο που απασχολείται στο έδαφος ενός κράτους μέλους, π.χ. στις Κάτω Χώρες, θαπόκειται στη νομοθεσία αυτού του κράτους μόνον, έστω και αν κατοικεί στο έδαφος άλλου κράτους μέλους, π.χ. στη Γερμανία.

Όσον αφορά τα οικογενειακά επιδόματα, στα οποία περιλαμβάνονται τα επιδόματα τέκνων, προβλέπεται ότι εάν τα μέλη της οικογενείας δεν κατοικούν στο κράτος μέλος σύμφωνα με τη νομοθεσία του οποίου είναι ασφαλισμένος ο εργαζόμενος, στην περίπτωση αυτή στις Κάτω Χώρες, το άτομο αυτό δικαιούται οικογενειακά επιδόματα ωσάν τα μέλη της οικογενείας του να κατοικούσαν σ’ αυτό το κράτος μέλος. Εάν το δικαίωμα για παροχέςφίσταται σύμφωνα με τη νομοθεσία περισσοτέρων του ενός κρατών μελών,πάρχουν διατάξεις οι οποίες εξασφαλίζουν ότι οι απασχολούμενοι λαμβάνουν τοψηλότερο ποσό επιδομάτων που παρέχεται σύμφωνα με τη νομοθεσία ενός από αυτά τα κράτη μέλη.

Όμως το άρθρο 65 του γερμανικού νόμου περί φορολογίας εισοδήματος (Einkommenssteuergesetz) αποκλείει κάθε δικαίωμα για επιδόματα τέκνων στη Γερμανία, εάνφίσταται δικαίωμα για τέτοια επιδόματα εκτός Γερμανίας.

Εφόσον το κοινοτικό δίκαιο απλώς συντονίζει τα εθνικά συστήματα κοινωνικής ασφάλισης, κάθε κράτος μέλος εξακολουθεί να είναι αρμόδιο για το δικό του σύστημα κοινωνικής ασφάλισης και να αποφασίζει ποια επιδόματα παρέχονται, τις προϋποθέσεις επιλεξιμότητας και το ποσό αυτών των επιδομάτων. Κατά συνέπεια, στην περίπτωση αυτή δεν φαίνεται ναπάρχει αντίφαση με το κοινοτικό δίκαιο.

(1) Τελευταία ενοποιημένη έκδοση: Κανονισμός του Συμβουλίου (ΕΚ) 118/97 της 2ας Δεκεμβρίου 1996 για τροποποίηση και ενημέρωση του κανονισμού (ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και του κανονισμού (ΕΟΚ) 574/72 περί του τρόπου εφαρμογής του κανονισμού (ΕΟΚ) 1408/71 ΕΕ L 28 της 30.1.1997.